text: 
  Knæet er også årsag til, at Dronningen endnu ikke ved, om hun kan 
  gennemføre sin årlige skitur i Norge. Foreløbig er den planlagt til 
  medio marts.
  
  100.000 HÅNDTRYK
  
  I årene som regent har Margrethe ikke ligget på den lade side. Hun 
  har bl.a. modtaget titusinder i audiens og har på 20 år trykket op 
  imod 100.000 i hænderne, har rejst jorden rundt utallige gange med 
  besøg i hver en verdensdel. Indien er et af de få, store lande, hun
   endnu har tilgode.
  
  Regenten deltager i et hav af af arrangementer. Der har ikke været 
  under 5.000 af slagsen, hvor Margrethe ikke har været æresgæsten.
  
  Dronningen er meget interesseret i, hvad der foregår ude i verden. 
  Den interesse deler hun fuld og helt med sin mand prins Henrik. I 
  20 års-perioden, hvor Margrethe og Henrik har været regentpar, har de 
  været på 27 statsbesøg. Dertil kommer en lang række forskellige 
  mere eller mindre officielle rejser.
  
  
  
  